Agus Subiyanto

Agus Subiyanto (lahèr 5 Agustus 1967) panèka perwira Tèngghi Tentara Nasional Indonesia Angkatan Dhârât sè ajabat mènangka Panglima Tentara Nasional Indonesia (TNI) sejjhâk tangghâl 22 November 2023, aghentè'è Yudo Margono.Luthfia, Allisa (2024-12-11). "Profil Panglima TNI Agus Subiyanto beserta karier militernya". Antara. Èaksès tangghâl 2024-12-25."Presiden Jokowi Lantik Agus Subiyanto sebagai Panglima TNI". Presiden RI. 2023-11-22. Èaksès tangghâl 2024-12-25.

 Karir 
Saellana lulus dâri Akademi Militèr taon 1991, salèrana ajabat mènangka perwira partama è Pusat Kasanjhâta'an Infanteri (Pussenif) mènangka Infanteri.Nasrudin Yahya, Achmad (2023-11-22). "Profil Agus Subiyanto, Jenderal Kopassus yang Kini Jabat Panglima TNI". Kompas. Èaksès tangghâl 2024-12-26. Salèrana noro' kursus intelijen tempur è Ciomas, Bogor, saabiddhâ sabulân bân latèyan terjun payung sè èlakonè è  Pusat Pendidikan Pasukan Khusus TNI AD è Bandara Batujajar bân ollè kualifikasi wing terjun. Taon 1995, Agus amolaè tugas partamana è Loro sae, Timor Tèmor, kalabân nompa' KRI Teluk Amboina (503) bân ambu è palabbhuwân Dili. È bâkto ghânèka, pasukanna atugas ghâbây matè'è tokoh Front Rèvolusi Independen Timor Leste. Mènangka hadiah dâ' kasuksèsanna, Agus ollè hadiah aropa palatèyan Komando Pasukan Khusus bân Sakolah Lanjudhân Perwira TNI AD. Taon 1997, salèrana noro' kursus terjun bèbas Militèr sè èpabâdâ è kennangngan sè padâ tor kalabân  kursus nyellem militèr.Subiyanto 2021, kaca 115-132.

Abâli dâri Timor Tèmor, Agus noro' pendidikan khusus Komando è Pusat Pendidikan bân Latèyan Pasukan Khusus. È bâkto ka'dinto, Agus molaè andi' hubungan sareng binèna, Evi Sophia Indra, panèka mantan angghuta Pasukan Pangibar Bendera Pusaka taon 1987 dâri Garut.Subiyanto 2021, kaca 135-150. Tangghâl 25 Oktober 2023, salèrana ècalonaghi sareng Joko Widodo ghâbây negghu' jabadhân Kapala Staf Angkatan Dhârât Mètorot Sorat Kapotosan Prèsidèn Republik Indonesia Nomer 89/TNI/2023 aghentè'è Dudung Abdurachman sè maso' bâkto pènsiun."Dilantik Presiden Pagi Ini, Jenderal TNI Agus Subiyanto Resmi Jabat Kasad". tniad.mil.id. 25 Oktober 2023. Èaksès tangghâl 2024-01-11. Ongghâ pangkat sèttong lebbi Tèngghi dâri  Letnan Jenderal TNI dhâddhi Jenderal TNI èdhâsarrè dâri Sorat Kapotosan Prèsidèn Republik Indonesia Nomer 90/TNI/Taon 2023 ."Panglima TNI Menjadi Saksi Suksesi Kepemimpinan TNI AD di Istana Negara". TNI MIL ID. 2023-10-23. Èaksès tangghâl 2023-01-11.

Tangghâl 31 Oktober 2023, salèrana ècalonaghi dhâddhi Panglima Tentara Nasional Indonesia aghentè'è Yudo Margono sè maso' bâkto pènsiun. Dâlem rapat paripurna Dèwan Perwakilan Rakyat Republik Indonesia sè èpabâdâ tangghâl 21 November 2023, salèrana èresmiyaghi dhâddhi Panglima TNI bân èlanti' tangghâl 22 November 2023 ."Serah Terima Jabatan Panglima TNI dari Laksamana TNI Yudo Margono Kepada Jenderal TNI Agus Subiyanto - tni.mil.id". Èaksès tangghâl 2023-11-22.

 Sombher